Document ID: 32007D0496

ODLOČBA KOMISIJE
z dne 13. julija 2007
o spremembi Odločbe 2006/415/ES o nekaterih zaščitnih ukrepih v zvezi z visoko patogeno aviarno influenco podtipa H5N1 pri perutnini v Skupnosti
(notificirano pod dokumentarno številko C(2007) 3327)
(Besedilo velja za EGP)
(2007/496/ES)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Direktive Sveta 89/662/EGS z dne 11. decembra 1989 o veterinarskih pregledih v trgovini znotraj Skupnosti glede na vzpostavitev notranjega trga (1) in zlasti člena 9(4) Direktive,
ob upoštevanju Direktive Sveta 90/425/EGS z dne 26. junija 1990 o veterinarskih in zootehničnih pregledih, ki se zaradi vzpostavitve notranjega trga (2) izvajajo v trgovini znotraj Skupnosti z nekaterimi živimi živalmi in proizvodi in zlasti člena 10(4) Direktive,
ob upoštevanju Direktive Sveta 2005/94/ES z dne 20. decembra 2005 o ukrepih Skupnosti za obvladovanje aviarne influence in razveljavitvi Direktive 92/40/EGS (3) in zlasti člena 63(3) Direktive,
ob upoštevanju naslednjega:
(1)
Odločba Komisije 2006/415/ES z dne 14. junija 2006 o nekaterih zaščitnih ukrepih v zvezi z visoko patogeno aviarno influenco podtipa H5N1 pri perutnini v Skupnosti in razveljavitvi Odločbe 2006/135/ES (4) določa nekatere zaščitne ukrepe, ki jih je treba uporabljati za preprečitev širjenja navedene bolezni, vključno z vzpostavitvijo območij A in B po sumu izbruha ali potrjenem izbruhu bolezni.
(2)
Komisija je po izbruhu visoke patogene aviarne influence podtipa H5N1 na Češkem sprejela Odločbo 2007/434/ES z dne 21. junija 2007 o spremembi Odločbe 2006/415/ES o nekaterih zaščitnih ukrepih v zvezi z visoko patogeno aviarno influenco podtipa H5 pri perutnini na Češkem (5).
(3)
V naslednjih dneh je Komisija sprejela Odločbo 2007/454/ES z dne 29. junija 2007 o spremembi Odločbe 2006/415/ES o nekaterih zaščitnih ukrepih v zvezi z visoko patogeno aviarno influenco podtipa H5N1 pri perutnini v Skupnosti (6) za potrditev območij A in B na Češkem ter trajanje navedene regionalizacije.
(4)
Komisija je po izbruhu visoke patogene aviarne influence podtipa H5N1 v Nemčiji sprejela Odločbo 2007/483/ES z dne 9. julija 2007 o spremembi Odločbe 2006/415/ES o nekaterih zaščitnih ukrepih v zvezi z visoko patogeno aviarno influenco podtipa H5N1 pri perutnini v Nemčiji (7).
(5)
Komisija je proučila navedene ukrepe v sodelovanju z Nemčijo in presodila, da so meje območij A in B, ki ju je vzpostavil pristojni organ v navedeni državi članici, dovolj oddaljene od dejanskega kraja izbruha. Območji A in B v Nemčiji se zato lahko potrdita in trajanje navedene regionalizacije se lahko določi.
(6)
Zdaj je treba potrditi prehodne zaščitne ukrepe iz odločb 2007/434/ES in 2007/483/ES. Poleg tega epidemiološka razsežnost izbruha aviarne influence pri perutnini na Češkem zahteva spremembo zaprtih območij in trajanja ukrepov.
(7)
Poleg tega sta Madžarska in Združeno kraljestvo obvestili Komisijo, da sta 12. marca 2007 na svojih ozemljih prenehali izvajati zaščitne ukrepe v zvezi z visoko patogeno aviarno influenco podtipa H5N1, zato ukrepi, vzpostavljeni za območji A in B v skladu s členom 4(2), niso več potrebni.
(8)
Odločbo 2006/415/ES je zato treba ustrezno spremeniti.
(9)
Ukrepi, predvideni s to odločbo, so v skladu z mnenjem Stalnega odbora za prehranjevalno verigo in zdravje živali -
SPREJELA NASLEDNJO ODLOČBO:
Člen 1
Priloga k Odločbi 2006/415/ES se nadomesti z besedilom iz Priloge k tej odločbi.
Člen 2
Ta odločba je naslovljena na države članice.
V Bruslju, 13. julija 2007

Labels: 0
6